หาดแสงจันทร์

thumb|หาดแสงจันทร์

**หาดแสงจันทร์** เป็นชายหาดที่มีชื่อเสียงแห่งหนึ่งในเทศบาลนครระยอง ประเทศไทย ซึ่งอยู่ห่างจากตัวเมืองระยองประมาณ 6 กิโลเมตร และอยู่ทางชายฝั่งตะวันออกของอ่าวไทย หาดนี้เป็นหนึ่งในสี่หาดที่เชื่อมต่อกันซึ่งทอดยาวไปตามอ่าว 11 กิโลเมตร ส่วนหาดอื่น ๆ ได้แก่ หาดแหลมเจริญ, หาดสุชาดา และหาดทรายทอง โดยมีความสะดวกสบายบนหาดไม่กี่แห่ง และอีกฝั่งของถนนเลียบชายหาดมีร้านอาหารทะเล ซึ่งส่วนใหญ่ยังไม่ได้รับการพัฒนา อนึ่ง สถานที่แห่งนี้เคยเป็นหมู่บ้านชาวประมงมาก่อน โดยก่อนหน้านี้ เมื่อชายหาดแห่งนี้ไม่เป็นที่รู้จักมากนัก ชาวบ้านก็มักจะทิ้งขยะที่หาดแห่งนี้ อย่างไรก็ตาม ปัจจุบันหาดแห่งนี้อยู่ระหว่างการทำความสะอาดโดยรัฐบาล, ชาวบ้าน, นักท่องเที่ยว และอาสาสมัคร

## ประวัติ
หาดแสงจันทร์เป็นชายหาดหนึ่งในหลาย ๆ ชายหาดตามแนวถนนเลียบชายฝั่งร่วมกับหาดสุชาดาโดยในอดีต บริเวณนี้เป็นที่ตั้งของหมู่บ้านชาวประมงที่เติบโตมาจากปากน้ำระยอง

ส่วนชื่อของหาดแสงจันทร์ คำว่า “แสงจันทร์" หมายถึง “แสงของดวงจันทร์" โดยจากลักษณะของแอ่งน้ำแต่ละแห่งของชายฝั่งดูเหมือนยอดพระจันทร์เว้าเข้าหาชายฝั่ง 

ลักษณะเด่นประการหนึ่งที่ทำให้หาดแห่งนี้แตกต่างจากที่อื่น ๆ คือการมีสันดอนหินที่มนุษย์สร้างขึ้นจำนวนมากทอดยาวไปตามความยาวของหาดในน้ำ อย่างไรก็ตาม บรรดาสันดอนหินดังกล่าวไม่ได้มีอยู่ตั้งแต่แรกเสมอไป เหตุผลในการก่อสร้างสันดอนนี้เกิดจากการถมทะเลเมื่อนานมาแล้วและการพัฒนาท่าเรือในนิคมอุตสาหกรรมมาบตาพุด ซึ่งส่งผลให้ทิศทางลมและน้ำเปลี่ยนทิศทาง ทำให้เกิดการกัดเซาะชายฝั่งทะเลรุนแรงกว่าที่เคย จึงมีการออกแบบสันดอนหินเพื่อป้องกันปัญหาเหล่านั้น จากนั้น จากการมีสันดอน สระน้ำรูปจันทร์เสี้ยวจึงปรากฏขึ้นและยังคงมีอยู่จนถึงทุกวันนี้

นอกจากนี้เมื่อมองจากด้านบนจะมองเห็นสันดอนหินกั้นชายฝั่งแต่ละฝั่งเรียงตัวเป็นรูปตัวที (T) ตามแนวหาดสลับกับแอ่งน้ำรูปจันทร์เสี้ยว

## การคมนาคม
สามารถไปถึงหาดแสงจันทร์ได้โดยรถยนต์ และมีสองวิธีในการไปหาดดังกล่าวเมื่อเริ่มต้นจากกรุงเทพมหานคร ได้แก่

# ถนนสุขุมวิท: วิ่งบนถนนสุขุมวิทก่อนถึงเมืองระยองแล้วเลี้ยวขวาจนถึงป้ายหาดแสงจันทร์ สุดถนนเป็นสามแยกรูปปั้นผีเสื้อสมุทรและรูปปั้นพระอภัยมณี จากนั้นเลี้ยวขวาไปยังหาดแสงจันทร์
# ทางหลวงแผ่นดินหมายเลข 36: จากทางหลวงหมายเลข 36 ผ่านสี่แยกนิคมอุตสาหกรรมมาบตาพุด จากนั้นเลี้ยวขวาที่สี่แยกถัดไป ตัดเข้าถนนสุขุมวิท เมื่อถึงถนนสุขุมวิทแล้วเลี้ยวซ้ายไประยอง-จันทบุรี จากนั้น ขับรถต่อไปตามถนนสุขุมวิท สี่แยกไฟแดง เลี้ยวขวา ขับตามทาง ถึงสามแยก รูปปั้นนางผีเสื้อสมุทรเลี้ยวขวา ไป หาดแสงจันทร์

## ภูมิศาสตร์และภูมิอากาศ

### ภูมิศาสตร์
หาดแสงจันทร์มีการสร้างเขื่อนหินกั้นที่มนุษย์สร้างขึ้นคล้ายสันดอนตามแนวชายฝั่งเพื่อป้องกันการกัดเซาะชายฝั่ง จึงเกิดแอ่งน้ำขึ้นตามชายฝั่งและก่อตัวเป็นรูปจันทร์เสี้ยวตลอดทางหาดแสงจันทร์

### ภูมิอากาศ
* อุณหภูมิทะเล: อุณหภูมิทะเลเฉลี่ยอยู่ที่ 29 องศาเซลเซียส โดยช่วงน้ำที่เย็นที่สุดคือเดือนมกราคม (27 องศาเซลเซียส) ส่วนช่วงน้ำที่ร้อนที่สุดคือเดือนพฤษภาคม (30 องศาเซลเซียส)

* อุณหภูมิเฉลี่ย: อุณหภูมิอยู่ระหว่าง 21 องศาเซลเซียส ถึง 33  องศาเซลเซียส โดยอุณหภูมิแทบจะไม่ลดลงต่ำกว่า 18 องศาเซลเซียส หรือสูงกว่า 35 องศาเซลเซียส

## บริเวณใกล้เคียง
รายชื่อสถานที่ใกล้หาดแสงจันทร์

* เจดีย์กลางน้ำ

เป็นเจดีย์ที่มีชื่อเสียงแห่งหนึ่งในจังหวัดระยอง ซึ่งอยู่ทางทิศตะวันออกของหาดแสงจันทร์ โดยอยู่ห่างจากหาดดังกล่าวประมาณ 5 กิโลเมตร นักท่องเที่ยวสามารถเยี่ยมชมเจดีย์กลางน้ำได้ตั้งแต่เวลา 6.00 น. ถึง 17.00 น. ซึ่งเปิดให้บริการทุกวัน

* เกาะเสม็ด

เป็นเกาะที่มีประชากรมากที่สุดในจังหวัดระยอง โดยอยู่ภายใต้การคุ้มครองของกรมอุทยานแห่งชาติของรัฐบาลไทย ซึ่งอยู่ทางตะวันออกเฉียงใต้ของหาดแสงจันทร์ และอยู่ห่างจากหาดดังกล่าวประมาณ 30 กิโลเมตร

* สนามกีฬากลางจังหวัดระยอง

เป็นสนามกีฬาในจังหวัดระยองซึ่งปัจจุบันใช้สำหรับการแข่งฟุตบอล ซึ่งอยู่ทางเหนือของหาดแสงจันทร์ และอยู่ห่างจากหาดดังกล่าวประมาณ 3 กิโลเมตร โดยเปิดทุกวันตั้งแต่ 8.30 น. ถึง 16.30 น.

* พิพิธภัณฑ์เมืองระยอง

ชมรมอนุรักษ์ฟื้นฟูเมืองเก่าระยองได้ก่อตั้งพิพิธภัณฑ์แห่งนี้ขึ้นโดยมีเป้าหมายที่จะอนุรักษ์ประวัติศาสตร์ของเมืองนี้ และเพื่อรวบรวมโบราณวัตถุที่สวยงามของเมืองระยอง เช่น รูปภาพเก่า ๆ หรืออุปกรณ์จำนวนมากที่แสดงถึงวิถีชีวิตของชาวระยองในอดีต ซึ่งอยู่ทางตะวันออกเฉียงเหนือของหาดแสงจันทร์ และอยู่ห่างจากหาดดังกล่าวประมาณ 6 กิโลเมตร โดยเปิดทุกวัน ยกเว้นวันเสาร์และวันอาทิตย์ เวลา 08.00 ถึง 20.00 น.

* ตลาดเกาะกลอย

ตลาดเกาะกลอยจำหน่ายอาหาร, กาแฟโบราณ และของที่ระลึกในบรรยากาศย้อนยุคพร้อมการแสดงให้นักท่องเที่ยวได้เพลิดเพลิน ซึ่งอยู่ทางตะวันออกเฉียงเหนือของหาดแสงจันทร์ และอยู่ห่างจากหาดดังกล่าวประมาณ 7 กิโลเมตร โดยเปิดทุกวันตั้งแต่ 10.00 น. ถึง 21.00 น.

* วัดป่าประดู่

เป็นพระอารามหลวง วัดเก่าแก่แห่งนี้สร้างขึ้นในสมัยกรุงศรีอยุธยา ซึ่งอยู่ทางตะวันออกเฉียงเหนือของหาดแสงจันทร์ และอยู่ห่างจากหาดดังกล่าวประมาณ 6 กิโลเมตร โดยเปิดทุกวันตั้งแต่ 8.00 น. ถึง 17.00 น.

* วัดลุ่มมหาชัยชุมพล

เป็นพระอารามหลวงและเป็นวัดเก่าแก่ตั้งแต่สมัยกรุงศรีอยุธยา ตามประวัติศาสตร์ วัดนี้ได้รับการก่อตั้งเมื่อ พ.ศ. 2234 โดยเป็นที่นับถือของชาวระยอง โดยอยู่ทางทิศตะวันออกเฉียงเหนือของหาดแสงจันทร์ และอยู่ห่างจากหาดดังกล่าวประมาณ 7 กิโลเมตร ซึ่งเปิดทุกวันตั้งแต่ 9.00 น. ถึง 17.00 น.

## ระเบียงภาพ
ระเบียงภาพหาดแสงจันทร์และบริเวณใกล้เคียง


ไฟล์:Saeng Chan Beach in the morning.jpg|alt=Saeng Chan Beach (1)|หาดแสงจันทร์ (1)
ไฟล์:เทศบาลนครระยอง P M Y Beach Resort - panoramio - CHAMRAT CHAROENKHET (4).jpg|alt=Saeng Chan Beach (2)|หาดแสงจันทร์ (2)
ไฟล์:อำเภอเมืองระยอง P M Y Beach Resort - panoramio - CHAMRAT CHAROENKHET.jpg|alt=Saeng Chan Beach (3)|หาดแสงจันทร์ (3)
ไฟล์:เทศบาลนครระยอง P M Y Beach Resort - panoramio - CHAMRAT CHAROENKHET (1).jpg|alt=Saeng Chan Beach (4)|หาดแสงจันทร์ (4)
ไฟล์:เจดีย์กลางน้ำ13.jpg|alt=Phra Chedi Klang Nam (1)|เจดีย์กลางน้ำ (1)
ไฟล์:พระเจดีย์กลางน้ำ จังหวัดระยอง-1.jpg|alt=Phra Chedi Klang Nam (2)|เจดีย์กลางน้ำ (2)
ไฟล์:Rayong Museum.jpg|alt=Rayong Museum|พิพิธภัณฑ์เมืองระยอง
ไฟล์:Rayong Province Stadion.jpg|alt=Rayong Province Stadium|สนามกีฬากลางจังหวัดระยอง
ไฟล์:Rayong bus terminal 05.JPG|alt=Rayong bus terminal|สถานีขนส่งผู้โดยสารจังหวัดระยอง
ไฟล์:หาดแสงเทียน, เกาะเสม็ด, Dec2012.JPG|alt=Saeng Thian Beach - Samed Island|หาดแสงเทียน - เกาะเสม็ด
ไฟล์:Soi Ban Pae - Samed Island (Na Dan Pier) Ferry, Tambon Phe, Amphoe Mueang Rayong, Chang Wat Rayong 21160, Thailand - panoramio.jpg|alt=Sea Butterfly statue at Samed Island (1)|รูปปั้นนางผีเสื้อสมุทรที่เกาะเสม็ด (1)
ไฟล์:Peesua Samut (Sea Ogre) statue at Samed port (Rear).jpg|alt=Nang Phisuea Samudra statue at Samed Island (2)|รูปปั้นนางผีเสื้อสมุทรที่เกาะเสม็ด (2)
ไฟล์:Sunrise on Hat Saikaew, Koh Samet.jpg|alt=Hat Saikaew, Koh Samet|หาดทรายแก้ว เกาะเสม็ด
ไฟล์:อุทยานแห่งชาติเขาแหลมหญ้า-หมู่เกาะเสม็ด4.jpg|alt=Khao Laem Yha - Samed Island (1)|เขาแหลมหญ้า - เกาะเสม็ด (1)
ไฟล์:Khao Laem Ya.jpg|alt=Khao Laem Yha - Samed Island (2)|เขาแหลมหญ้า - เกาะเสม็ด (2)
ไฟล์:1034-พระอาทิตย์ตกดินที่เขาแหลมหญ้า.jpg|alt=Khao Laem Yha - Samed Island (3)|เขาแหลมหญ้า - เกาะเสม็ด (3)
ไฟล์:อุทยานแห่งชาติเขาแหลมหญ้า-หมู่เกาะเสม็ด1.jpg|alt=Khao Laem Yha - Samed Island (4)|เขาแหลมหญ้า - เกาะเสม็ด (4)
ไฟล์:มณฑปวัดบ้านค่าย.jpg|alt=Wat Bankhai|วัดบ้านค่าย
ไฟล์:ตลาดเกาะกลอย ระยอง - panoramio.jpg|alt=Ko Kloi Market|ตลาดเกาะกลอย
ไฟล์:วัดป่าประดู่ จ.ระยอง 02.jpg|alt=Wat Pa Pradoo|วัดป่าประดู่
ไฟล์:วัดลุ่มมหาชัยชุมพล จ.ระยอง.jpg|alt=Wat Lum Mahachai Chumphon|วัดลุ่มมหาชัยชุมพล


## อ้างอิง

หมวดหมู่:ภูมิศาสตร์ของจังหวัดระยอง
แสงจันทร์
หมวดหมู่:อำเภอเมืองระยอง
หมวดหมู่:สถานที่ท่องเที่ยวในจังหวัดระยอง